CELEX: 62019CN0383
Language: et
Date: 2019-05-15 00:00:00
Title: kohtuasi C-383/19: Eelotsusetaotlus, mille on esitanud Sąd Rejonowy w Ostrowie Wielkopolskim (Poola) 15. mail 2019 — Powiat Ostrowski versus Ubezpieczeniowemu Funduszowi Gwarancyjnemu z siedzibą w Warszawie

19.8.2019   
            
            
               ET
            
            
               Euroopa Liidu Teataja
            
            
               C 280/23
            
         
      Eelotsusetaotlus, mille on esitanud Sąd Rejonowy w Ostrowie Wielkopolskim (Poola) 15. mail 2019 — Powiat Ostrowski versus Ubezpieczeniowemu Funduszowi Gwarancyjnemu z siedzibą w Warszawie
      (kohtuasi C-383/19)
      (2019/C 280/31)
      Kohtumenetluse keel: poola
      
         Eelotsusetaotluse esitanud kohus
      
      Sąd Rejonowy w Ostrowie Wielkopolskim
      
         Põhikohtuasja pooled
      
      
         Hageja: Powiat Ostrowski
      
         Kostja: Ubezpieczeniowy Fundusz Gwarancyjny z siedzibą w Warszawie
      
         Eelotsuse küsimused
      
      
                  1)
               
               
                  Kas Euroopa Parlamendi ja nõukogu 16. septembri 2009. aasta direktiivi 2009/103/EÜ mootorsõidukite kasutamise tsiviilvastutuskindlustuse ja sellise vastutuse kindlustamise kohustuse täitmise kohta (1) artiklit 3 tuleb tõlgendada nii, et mootorsõidukite kasutamisega seotud tsiviilvastutuskindlustuse lepingu sõlmimise kohustus hõlmab ka selliseid olukordi, kus kohaliku omavalitsuse üksus (maakond) on omandanud kohtuotsuse alusel sellise sõiduki omandiõiguse, mis ei ole sõidukõlblik, asub eraterritooriumil ehk väljaspool avalikku teed paiknevas valvega parklas ning on sõiduki omaniku otsusega määratud lammutamisele?
               
            
                  2)
               
               
                  Või tuleks seda tõlgendada nii, et sellistel asjaoludel ei lasu kohaliku omavalitsuse üksusel kui sõiduki omanikul kindlustamise kohustust, ilma et see piiraks fondi vastutust kahju kannatanud kolmandate isikute suhtes?
               
            
         (1)  ELT 2009, L 263, lk 11.